Diari Oficial de la Generalitat Valenciana


Sumari del DOGV 5257, del 12-05-2006 (2006/4814)

ORDE de 7 d'abril de 2006, de la Conselleria de Cultura, Educació i Esport, per la qual es convoquen ajudes econòmiques a entitats sense ànim de lucre per a l'organització d'activitats de renovació pedagògica i de formació del professorat.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5257

Data del DOGV
:   12-05-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/4814


Data del document
:   07-04-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * ajuda pública
    * societat sense fins de lucre
    * suport econòmic
    * nova pedagogia
    * formació del professorat

ORDE de 7 d'abril de 2006, de la Conselleria de Cultura, Educació i Esport, per la qual es convoquen ajudes econòmiques a entitats sense ànim de lucre per a l'organització d'activitats de renovació pedagògica i de formació del professorat. [2006/X4814]  
La Llei Orgànica 10/2002, de 23 de desembre, de Qualitat de l'Educació, té com un dels seus principis de qualitat, el reconeixement de la funció docent com a factor essencial de la qualitat d'educació, manifestant l'atenció prioritària a la formació i actualització dels docents, i a la seua promoció professional.   
La Llei Orgànica 10/2002, abans mencionada, assenyala en l'article 59.4, que les Administracions educatives establiran els procediments que permeten la participació del professorat dels centres sostinguts amb fons públics, en els plans de formació, així com en els programes d'investigació i innovació.  
Per tot això, i fent ús de les competències que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,   
ORDENE  
Primer  
Es convoquen ajudes econòmiques, destinades a entitats sense ànim de lucre per al desenrotllament durant el curs acadèmic 2005-2006, d'activitats de formació prèviament autoritzades, dirigides al personal docent que estiga en situació de servici actiu o que exercisca funcions de suport escolar en centres docents de nivell no universitari de la Comunitat Valenciana.  
Segon  
S'aproven les bases per què es regix esta convocatòria, incloses com a annex I, així com el model d'instància i la resta d'actes que s'inclouen com a annexos II, III, IV, V i VI de la present orde.   
Tercer  
L'import global màxim destinat a esta convocatòria, la línia de subvenció i el programa a càrrec del que es faran efectives les ajudes seran els següents:  
Import de subvenció: 218.470 €  
Línia de subvenció: T 0076000  
del programa 45.65.74.754.51 del capítol IV, dels pressupostos de la Generalitat Valenciana per a l'any 2006.  
DISPOSICIÓ ADDICIONAL  
La Resolució de 16 de febrer d'1.998, de la Direcció General d'Ordenació i Innovació Educativa i Política Lingüística (DOGV de 18 de març de 1998), establix un termini de modificació dels plans d'activitats en els deu primers dies del mes de juliol. Aquelles entitats col·laboradores que, podent ser beneficiàries d'esta convocatòria, facen ús d'eixe termini hauran de presentar la modificació del pla d'activitats per a la seua aprovació i autorització, junt amb la sol·licitud de participació d'esta convocatòria.  
DISPOSICIONS FINALS  
Primera  
Es delega en el director general d'Ensenyament la facultat de concedir estes ajudes i se l'autoritza perquè dicte les resolucions necessàries per al desplegament i execució d'esta orde, tot això d'acord amb l'article 23 i següents de la Llei 38/2003, de 17 de novembre, General de Subvencions (BOE núm. 276, de 18 de novembre).  
Segona  
La present orde produirà efectes des del dia 15 de maig del 2006.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant la Conselleria de Cultura, Educació i Esport, en el termini d'un mes a comptar des de la data d'efectes de la convocatòria.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de la data d'efectes de la convocatòria.  
València, 7 d'abril de 2006  
El conseller de Cultura, Educació i Esport,  
ALEJANDRO FONT DE MORA TURÓN   
ANNEX I  
Bases  
Primera. Objecte de les ajudes  
L'objecte d'estes ajudes és contribuir al finançament de les activitats de renovació pedagògica i de formació permanent del professorat que es realitzen durant el període comprés entre l'1 de setembre del 2005 i el 31 d'agost del 2006.  
Les activitats subvencionades s'hauran d'ajustar a l'Orde, de 9 de juny de 1994, de la Conselleria d'Educació i Ciència (DOGV de 17.8.94), per la qual es regula la convocatòria, reconeixement, certificació i registre de les activitats de formació permanent del professorat que impartixen ensenyament de règim general no universitari i de règim especial a la Comunitat Valenciana.  
1. Els requisits imprescindibles perquè les activitats presentades puguen ser seleccionades són els següents:  
1.1. Les activitats han de complir el requisit de contribuir a la formació del professorat en els aspectes fonamentals establits en la Llei Orgànica 10/2002 de 23 de desembre, de Qualitat de l'Educació.  
1.2. Que les activitats prevegen almenys 8 participants per als grups de treball i seminaris i almenys 14 participants per als cursos de formació. La Comissió de Selecció podrà acceptar activitats amb menys participants quan estiga referida a la formació del professorat dels Centres Rurals Agrupats (CRA).  
1.3. Que la duració mínima de l'activitat en el format de curs serà de 15 hores de duració per als participants.   
L'incompliment de qualsevol d'estos requisits implicarà la seua exclusió.  
Segona. Beneficiaris  
1. Podran optar a estes ajudes les entitats sense ànim de lucre que:  
-Estiguen legalment constituïdes.  
-Tinguen domicili social i actuen dins de l'àmbit territorial de la Comunitat Valenciana.  
-Tinguen declarat entre els seus fins, dins dels seus estatuts, la formació del professorat.  
-No consten en el Registre de Centres Docents de la Comunitat Valenciana.  
2. Totes les entitats que desitgen acollir-se a estes ajudes econòmiques, hauran de tindre aprovades les seues accions formatives prèviament a través de la corresponent resolució per part de la Conselleria de Cultura, Educació i Esport, d'acord amb els procediments establits en la Resolució de 16 de febrer de 1998, de la Direcció General d'Ordenació i Innovació Educativa i Política Lingüística (DOGV de 18 de març d'1.998), o l'Orde de 17 d'octubre de 1996, de la Conselleria de Cultura, Educació i Ciència per la qual es regula el reconeixement d'interés formatiu i pedagògic d'activitats de formació del professorat que tinguen lloc en la C.V. (DOGV núm. 2867 de 12 de novembre de 1996).  
3. Les entitats que concórreguen a esta convocatòria hauran de complir els requisits establits en l'article 13 de la Llei General de Subvencions.  
Tercera. Termini i formalització de sol·licituds per a la realització d'activitats de renovació pedagògica i de formació del professorat  
Les sol·licituds, annex II, així com els annexos III, V i VI, acompanyats de la documentació que consta en la base quarta, es presentaran fins al dia 15 de juny del 2006 preferentment en el registre general de la Conselleria de Cultura, Educació i Esport i en les Direccions Territorials de Cultura, Educació i Esport. També es podran presentar en les Oficines de Correus, sempre que siga en sobre obert i seguint el procediment establit en l'article 31 del Reial Decret 1.829/1999, de 3 de desembre, pel qual s'aprova el reglament que regula la prestació de servicis postals (BOE de 31 de desembre de 1999), o en qualsevol altre lloc dels que s'indica en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Segons l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si la sol·licitud no reunix els requisits assenyalats en l'article 70 d'eixa llei, i els exigits per esta orde, es requerirà el representant de l'entitat perquè, en un termini de deu dies, esmene la falta o acompanye els documents preceptius. Si així no ho fera, se li tindrà per desistit en la seua petició, prèvia resolució que haurà de ser dictada en els termes previstos en l'article 42 de l'abans mencionada Llei 30/1992.  
Quarta. Sol·licituds i documentació per a la realització d'activitats de renovació pedagògica i de formació del professorat  
Es presentarà la següent documentació:   
a) Annex II: instància de sol·licitud.  
b) Annex III: pressupost de gasto de cada una de les activitats, elaborat d'acord amb les pautes que figuren en l'annex.  
c) Fotocòpia compulsada dels estatuts de l'entitat o associació quan esta no haja rebut subvenció de la Conselleria de Cultura, Educació i Esport en les convocatòries d'ajudes econòmiques per a la realització d'activitats de formació del professorat entre els anys 2000 i 2005, ambdós inclusivament, o no haja sol·licitat la firma d'un conveni de col·laboració per a la formació del professorat. En cas contrari, bastarà presentar un certificat de la direcció de l'entitat o de l'associació en què es faça constar que els estatuts no han patit cap modificació i que, per tant, l'entitat continua regint-se pels mateixos estatuts.  
d) Fotocòpia compulsada de la cèdula o targeta d'identificació fiscal.  
e) Acreditar que es troben al corrent de les seues obligacions tributàries i de la Seguretat Social. Per a això, hauran de presentar els corresponents certificats originals emesos per la Conselleria d'Economia, Hisenda i Ocupació, de l'Agència Estatal d'Administració Tributària i de la Tresoreria General de la Seguretat Social.  
f) Annex V: imprés de manteniment de tercers.  
g) Annex VI: imprés de declaració responsable.  
Aquelles entitats que ja tinguen reconeguda la seua condició d'entitats col·laboradores o hagen sol·licitat la firma d'un conveni de col·laboració l'any 2006, només hauran de presentar aquells documents que no estiguen en poder del Servici de Formació del Professorat.   
Els sol·licitants a l'hora de presentar la instància de sol·licitud, hauran de complir amb els requisits indicats en l'article 13.2 i 13.3 de la Llei General de Subvencions, i d'acord amb l'article 17.3 de l'esmentada Llei, la seua acreditació es realitzarà per mitjà de testimoni judicial, certificats telemàtics o transmissió de dades o certificació administrativa. Quan no puguen ser expedits per l'autoritat competent, podrà ser substituït per l'imprés de declaració responsable, annex VI que figura en l'apartat g) d'esta base.  
El termini per a acreditar els esmentats requisits és fins al dia 15 de juny del 2006.  
Quinta. Selecció de les sol·licituds  
L'ordenació, valoració, selecció, proposta de l'import a subvencionar del projecte (conjunt d'activitats presentades i seleccionades) i resolució de l'expedient, serà realitzat per una comissió que estarà presidida pel director general d'Ensenyament o persona que delegue i formada per:  
. El cap del Servici de Formació del Professorat.  
. El cap del Servici de Programes d'Innovació i Suport Escolar.  
. El subdirector territorial d'Educació de les direccions territorials de Castelló, València i Alacant o, si no, tècnics de les direccions territorials designats pels directors territorials.  
. Dos directors o assessors de formació dels Centres de Formació, Innovació i Recursos Educatius designats pel director general d'Ensenyament.  
Actuarà com a secretari/a un funcionari/a de la Direcció General d'Ensenyament, per designació del director general, qui actuarà amb veu però sense vot.  
A totes les sessions de la Comissió podrà assistir, amb veu però sense vot, un representant de cada un dels sindicats que formen part de la Mesa Sindical Sectorial d'Educació.   
L'esmentada Comissió actuarà d'acord amb les normes establides en l'article 22 i següents de la Llei de Règim Jurídic de les Administracions Públiques i del Procediment Administratiu Comú i es guiarà, com a criteri orientador, per les quantitats que utilitza l'administració educativa per al pagament de les activitats formatives que organitza i promou, tenint en compte els ingressos i gastos produïts.   
La Comissió tindrà facultats per a resoldre tots els dubtes que sorgisquen en la interpretació de les bases, així com la possibilitat d'entrevistar als sol·licitants si ho estima oportú.  
La proposta inicial de les activitats seleccionades es realitzarà d'acord amb les sol·licituds presentades i es farà pública en el tauler d'anuncis de la Conselleria de Cultura, Educació i Esport, i en Internet en l'adreça: http://www.cult.gva.es/sfpt. Hi haurà un termini de deu dies hàbils, a partir de la publicació, per formular al·legacions davant de la Comissió de Selecció i Valoració. Estes al·legacions es presentaran preferentment en el registre de la Conselleria de Cultura, Educació i Esport o de les direccions territorials de Cultura, Educació i Esport. També es podran presentar en les oficines de correus, sempre que siga en sobre obert i seguint el procediment establit en l'article 31 del Reial Decret 1.829/1999, de 3 de desembre pel qual s'aprova el reglament que regula la prestació de servicis postals (BOE de 31 de desembre de 1999), o en qualsevol altre lloc dels que s'indica en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El termini màxim per resoldre la present convocatòria serà de 6 mesos des de la data d'efectes d'esta convocatòria.   
L'efecte que produiria el silenci administratiu, si transcorreguera el termini màxim sense que s'haja dictat i notificat la resolució corresponent, seria desestimatori de les sol·licituds.  
Sexta. Criteris de selecció i valoració de les activitats proposades  
A) Els projectes seran seleccionats basant-se en la valoració d'interés de les seues accions formatives, d'acord amb els següents criteris, exposats sense orde de prioritat:  
1. Activitats que tracten aspectes que no cobrisquen els programes de formació empresos per l'administració.  
2. Activitats de contingut curricular que potencien el treball en equip, fomenten la vertebració dels equips educatius i propicien la creació i consolidació dels equips de renovació i millora de l'ensenyament.  
B) La valoració i ponderació de les característiques essencials del procés de càlcul i assignació del coeficient que servirà com a base de càlcul per a la concessió de l'ajuda corresponent, anirà en funció de:  
1. La valoració qualitativa de les accions formatives atendrà a l'adequació entre objectius, continguts i duració de l'activitat.   
2. La valoració dels factors: nombre d'assistents a les accions formatives i duració.  
3. El grau de compliment dels criteris exposats anteriorment.  
4. Les característiques específiques de la zona on es realitze l'activitat.  
5. La quantitat sol·licitada a la vista dels ingressos i gastos reals justificats pels conceptes assenyalats en la convocatòria (docència, direcció, coordinació, gestió, materials i altres gastos).  
6. Si l'entitat col·laboradora sol·licitant, té o no firmat Conveni de Col·laboració amb la Conselleria de Cultura, Educació i Esport.  
Es valoraran prioritàriament les activitats de contingut curricular que potencien el treball en equip, fomenten la vertebració dels equips educatius i propicien la creació i consolidació dels equips de renovació i millora de l'ensenyament.  
Sèptima. Justificació del gasto i entrega de documentació  
A partir de la publicació de la proposta inicial de les activitats seleccionades per la Comissió de Selecció i Valoració, s'iniciarà el termini per entregar la documentació acreditativa de la justificació del gasto acompanyada de la següent documentació:  
1. Annex IV. Justificació econòmica del gasto.  
Justificació del gasto total de forma detallada de cada una de les activitats, que es realitzarà a través de dos fotocòpies compulsades de les factures i documents originals emesos a nom de l'entitat.   
2. Certificació de l'entitat organitzadora en què es facen constar els ingressos reals haguts.  
3. Si no es percep cap ajuda econòmica per una altra via, haurà d'adjuntar-se una declaració firmada pel president/a o secretari/a de l'entitat sol·licitant en què ho faça constar.  
4. Dos exemplars de les publicacions realitzades si se sol·licitara ajuda econòmica per este concepte.  
El termini de presentació de la justificació del gasto finalitzarà el dia 29 de setembre del 2006.  
Esta documentació es dirigirà al director general d'Ensenyament de la Conselleria de Cultura, Educació i Esport, i serà presentada preferentment en el registre general de la Conselleria de Cultura, Educació i Esport i en les direccions territorials de Cultura, Educació i Esport. També es podrà presentar en les oficines de correus, sempre que siga en sobre obert i seguint el procediment establit en l'article 31 del Reial Decret 1.829/1999, de 3 de desembre pel qual es regula la prestació de servicis postals, o en qualsevol altre lloc dels que s'indica en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Segons l'article 76 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quan en qualsevol moment es considere que algun dels actes dels interessats no reunix els requisits necessaris, l'administració ho posarà en coneixement del seu autor, concedint-li un termini de deu dies per a esmena. Als interessats que no complisquen, se'ls podrà declarar decaiguts en el seu dret al tràmit corresponent prèvia resolució que haurà de ser dictada en els termes previstos en l'article 42 de l'abans mencionada Llei 30/1992. No obstant, s'admetrà l'actuació de l'interessat i produirà els seus efectes legals, si es produïra abans o dins del dia que es notifique la resolució en què es tinga per transcorregut el termini.  
Així mateix s'haurà de complir amb la Llei General de Subvencions, en allò que afecta el seu article 30.  
Octava. Resolució definitiva de la convocatòria i percepció de les ajudes  
Conclòs el termini de presentació de documents que preveu la base sèptima per als participants, una vegada revisada i avaluada la documentació presentada, la Comissió de Selecció i Valoració establirà la quantia de l'ajuda en funció de la justificació real del gasto i de la baremació efectuada segons els criteris establits; posteriorment elevarà el corresponent informe preceptiu davant la Direcció General d'Ensenyament, al qual adjuntarà la proposta provisional de les ajudes concedides per a la realització d'activitats de formació del professorat. Esta es farà pública al tauler d'anuncis de la Conselleria de Cultura, Educació i Esport, i en Internet, en la següent adreça http://www.cult.gva.es/sfpt. Hi haurà un termini de deu dies hàbils per formular al·legacions davant la Comissió de Valoració i Selecció. Estes al·legacions es presentaran preferentment en el Registre de la Conselleria de Cultura, Educació i Esport o de les direccions territorials de Cultura, Educació i Esport.   
També es podran presentar en les Oficines de Correus, sempre que siga en sobre obert i seguint el procediment establit en l'article 31 del Reial Decret 1.829/1999, de 3 de desembre, pel qual s'aprova el reglament que regula la prestació de servicis postals (BOE de 31 de desembre de 1999), o en qualsevol altre lloc dels que s'indica en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Transcorregut este termini, una vegada estudiades i, si és procedent, ateses estes al·legacions, la Comissió de Selecció i Valoració, formularà en les dates indicades en estes bases, davant la Direcció General d'Ensenyament, un informe final al qual adjuntarà la proposta de resolució definitiva de concessió o denegació de les ajudes econòmiques.  
La resolució definitiva del director general d'Ensenyament, per delegació del conseller de Cultura, Educació i Esport, serà publicada en el Diari Oficial de la Generalitat Valenciana.  
El termini màxim per resoldre la present convocatòria serà de 6 mesos des de la data d'efectes d'esta convocatòria.   
L'efecte que produiria el silenci administratiu, si transcorreguera el termini màxim sense que s'haja dictat i notificat la resolució corresponent, seria desestimatori de les sol·licituds.  
Novena. Memòria final de les activitats  
Les entitats beneficiàries hauran d'anar presentant, a mesura que vagen finalitzant les corresponents accions formatives i fins al dia 29 de setembre del 2006, una memòria final d'activitats que incloga:  
. Relació detallada de les activitats realitzades.  
. Valoració de les activitats realitzades: Objectius, desenrotllament, metodologia i materials realitzats.  
. Conclusions i suggeriments.  
. Un exemplar de les publicacions realitzades.  
. Acta d'avaluació final que inclourà les relacions de tots els assistents aptes o no aptes.  
. Acta final d'experts participants amb dret a certificació.  
. Actes de totes les sessions de seguiment o avaluació realitzades.  
. Certificats dels assistents amb dret a certificació.  
. Certificats dels experts participants.  
Les actes d'assistència i d'experts de cada activitat seleccionada hauran de presentar-se en suport paper, d'acord amb els models que es facilitaran pel Servici de Formació del Professorat.  
El Servici de Formació del Professorat realitzarà la diligència d'homologació dels certificats remesos per les entitats col·laboradores.  
L'esmentada diligència, s'adjuntarà en el seu moment als certificats emesos per les esmentades entitats.  
Deu. Renúncies  
Una vegada publicada la resolució provisional s'obrirà un termini de 10 dies hàbils per presentar la renúncia a la concessió de l'ajuda davant la Comissió de Selecció i Valoració. Estes renúncies es presentaran preferentment en el registre general de la Conselleria de Cultura, Educació i Esport o de les direccions territorials de Cultura, Educació i Esport. També es podran presentar en les Oficines de Correus, sempre que siga en sobre obert i seguint el procediment establit en l'article 31 del Reial Decret 1.829/1999, de 3 de desembre, pel qual s'aprova el reglament que regula la prestació de servicis postals (BOE de 31 de desembre de 1999), o en qualsevol altre lloc dels que s'indica en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Onzena. Obligacions dels participants  
Hauran de complir totes les obligacions previstes en l'article 37 de la Llei General de Subvencions, pel que fa a les causes de reintegrament de les quantitats percebudes.